अदालगुरि , 29 अक्टबर : थांनाय गोलाव सम बर' हारिनि थामोन्था रैखाथि हारि सिबिनाय समाज फोसाबनायजों लोगोसे गावखौ बावसोमनानै खामानि मावबोनाय मोनसे समनि दुलाराय बर' फरायसा आफादनि बारग' गाहाइ आफादगिरि आरो पानेरि बिधान सभा बियाब जों लोगोसे माजबात बियाबनिफ्राय खन्थाम एम एल ए जानो हानाय करेन्द्र बसुमतारिनि सारादुखौ फैगौ नबेम्बर दाननि 10 खालाराव मिरु एबसु नखरनि सुबुंफोर आरो बान्जाय आफाद जथायै लोगो नांनानै रौता सहरनि साखाथियाव थानाय जे बि हागजेर मेमरियेल फरायसालिनि गेलेग्रा फोथाराव खुंफुंगोन । बै सानखालि बयखौबो बाहागो लानानै रुंसारिनि मुसुखायाव बिबार बारनैसो बावनायजों लोगोसे नखरनि सुबुंफोरखौ मददथि होफैनो थाखाय खावलायहरदों दुलाराय बर' फरायसा आफादनि गाहाइ आफादगिरि बिथां दिपेन बर' आ । 
फैगौ 10 नबेम्बर खालाराव अदालगुरियाव करेन्द्र बसुमतारिनि सारादु खुंगोन ।